次韵子瞻和陶公止酒
作者：蘇轍
朝代：宋

paragraphs: 少年無大過，臨老重復止。
自言衰病根，恐在酒杯裏。
今年各南遷，百事付諸子。
誰言瘴霧中，乃有相逢喜。
連床聞動息，一夜再三起。
泝流俯仰得，此病竟何理。
平生不尤人，未免亦求己。
非酒猶止之，其餘真止矣。
飄然從孔公，乘桴南海涘。
路逢安期生，一笑千萬祀。